તેલ ભરેલી ટ્રક પલટી ખાઈ ગઈ હોવાની જાણ થતાં જ અાજુબાજુમાં રહેતા લોકોએ વાસણ સાથે રોડ પર અાવી જઈ તેલની લૂંટ ચલાવી હતી. રોડ પર તેલના રેલા ફરી વળતાં અકસ્માત સર્જાવવાનો ભય ઊભો થયો હતો. અાથી વાહનચાલકો પણ બંને તરફ રોકાઈ જતાં વાહનોની કતાર લાગી ગઈ હતી. અા ઘટનામાં ટ્રકના ડ્રાઈવર અને ક્લીનરને ગંભીર ઈજાઓ પહોંચતાં સારવાર માટે ખસેડવામાં અાવ્યા હતા. પોલીસે અા અંગે ગુનો દાખલ કરી અાગળની તપાસ હાથ ધરી છે.